[{"text_idx": "#000004", "text": "Aastal 1980 vo\u0303tsime osa maleva lauluvo\u0303istlusest. Kirjutasin siis laulu \u201cVeel pole hilja\u201d. Konkursil osales ka Miks Jutita, millest on praeguseks Justament saanud, ansambel Rodeo Mart Mikuga eesotsas ja veel mitmeid hilisemaid tuntud muusikuid, nagu Hirvo Surva ja Villu Valdmaa. Minu lugu oli u\u0308htaegu regiva\u0308rsis ja kantristiilis. Konkurss o\u0303nnestus a\u0308ra vo\u0303ita ja siis hakkas tulema pakkumisi. Ma\u0308letan seda furoori, mis oli hinges, et minu lugu nii ko\u0303rgele jo\u0303udis."}, {"text_idx": "#000006", "text": "Aastatel 1981\u20131983 aitasime laulu teeotsale ha\u0308sti palju mudilasi \u2013 olime saate \u201cLauluju\u0308tsid\u201d saateansambel. Ja igaks saateks tuli mul teha oma lugu. Televisiooni poolt pisteti so\u0303nad pihku ja nii tuli neid kolm aastat vorpida. Mulle oli see hea kogemus. Vahel on hea, kui on mingi kohustus ja kuupa\u0308ev tagant sundimas, muidu mo\u0303ni plaanitud asi ja\u0308a\u0308bki tegemata."}, {"text_idx": "#000009", "text": "Noh, mul on ka palju ta\u0308iskasvanute laule, mida tahaks a\u0308ra teha. Enam ei teagi, mis on mis. Paljud ta\u0308iskasvanute laulud on ta\u0308napa\u0308eval palju primitiivsemad kui lastelaulud. Kuusku\u0308mmend protsenti praegustest poplugudest kindlasti kohe."}, {"text_idx": "#000013", "text": "Esimesse klassi la\u0308ksin 46. keskkooli. Kool oli kunstikallakuga ning ma oskasin ha\u0308sti joonistada. Ja\u0308rgmine aasta la\u0308ksin Tombi poistekoori kooli. Oskasin laulda ja mind vo\u0303eti ilusti vastu. Kolm aastat sain seal olla, siis tuli ha\u0308a\u0308lemurre ja la\u0308ksin 22. keskkooli \u2013 nu\u0308u\u0308dsesse Westholmi kooli. Seal olid muusikaklassid. Pidi mingit pilli o\u0303ppima ja minu jaoks oli see klaver. Vo\u0303is olla ka viiul vo\u0303i akordion, mis parasjagu saada oli."}, {"text_idx": "#000015", "text": "Kindlasti kirjutan ridade vahele ka selliseid asju, mis ta\u0308iskasvanule peaks va\u0308ljaloetavad olema. Nu\u0308u\u0308d on uus lauluvo\u0303istlus tulemas ja on tellitud kaks laulu, mille so\u0303nad pean u\u0308le ka\u0308ima. Aga mul on ka sahtlite viisi ta\u0308iskasvanute laule. Paljud ei teagi, et mo\u0303ned laulud, mida teised esitajad laulavad, on minu tehtud."}, {"text_idx": "#000016", "text": "Aga lastelaulude juures vihkan arvutimuusikat. Viiul peab olema viiul. U\u0308ldse ei pane pahaks, kui taustaks on su\u0308ntesaator. Aga sooloinstrument peab olema pa\u0308ris."}, {"text_idx": "#000017", "text": "Milline kollektiiv on lisaks Kapellile veel Sinu muusikuteel erilise ta\u0308hendusega olnud?"}, {"text_idx": "#000019", "text": "Kokkuvo\u0303ttes vo\u0303ib o\u0308elda, et see oli u\u0308ks suur ajaraiskamine. Selle seitsmeteistku\u0308mne aastaga oleks vo\u0303inud nii palju head muusikat teha. U\u0308hel hetkel oli selge, et tuli kas vo\u0303tta suur laen, et suurelt ja\u0308tkata, vo\u0303i asi a\u0308ra lo\u0303petada. Aga eks oli see a\u0308ri ka oma nagu oma laps \u2013 ikka venitad ja venitad, et ja\u0308tkata. Sama lugu oli Harku ja\u0308rve kantrifestivaliga."}]